Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 553

1. A képzési cél A szakirányú továbbképzés célja olyan — többnyire a társadalombiztosítás vagy annak intézményei különféle területein tevékenykedő jogászok, gazdasági, pénzügyi, közigazgatási végzettséggel stb. rendelkező szakemberek speciális társadalombiztosítási továbbképzése, akik korábban megszerzett okleveles szakképzettségük birtokában folytatott eredményes szakmai tevékenységük során szerzett tapasztalataikra támaszkodva képesek áttekinteni a társadalombiztosítás különféle ágazataiban és a kapcsolódó egyéb szociális ellátások területén végzett munka alapvető 1999/7. szám összefüggéseit, kellő jártassággal rendelkeznek az igazgatási, ügyviteli feladatok ellátásában. Megfelelő ismereteket kapnak a humánpolitika és az emberi erőforrások felhasználását előmozdító egyéb tudományágak legfontosabb eredményeiről. Képesek a továbbképzésben megszerzett ismereteik felhasználásával, későbbi egyéni további továbbképzésükkel feladataik igényes ellátására.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes